**Lovasberény Község Önkormányzata Képviselő-testületének**

**13/2017. (XI. 09.) önkormányzati rendelete**

**a pénzbeli és természetbeni szociális, valamint gyermekvédelmi ellátások helyi szabályairól szóló 5/2015.(II. 27.) önkormányzati rendelet módosításáról**

Lovasberény Község Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 10. § (1) bekezdésében, 25.§ (3) bekezdés b) pontjában, 26.§-ában, 32. § (1) bekezdés b) pontjában, 32.§ (3) bekezdésében, 45. § (1) bekezdésében, 48. § (4) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény 18.§ (2) bekezdésében, 131§ (1) bekezdésében kapott felhatalmazás alapján,

Magyarország helyi önkormányzatairól szóló 2011. évi CLXXXIX.törvény 13. § (1) bekezdés 8. pontjában, meghatározott feladatkörében eljárva a következőket rendeli el:

1. **§** (1) A pénzbeli és természetbeni szociális, valamint gyermekvédelmi ellátások helyi szabályairól szóló 5/2015.(II. 27.) önkormányzati rendelet ( a továbbiakban: Rendelet) **11.** **§ (1)** **bekezdése** helyébe az alábbi rendelkezés lép:

„(1) A tanévkezdés megkönnyítése érdekében a költségvetésben jóváhagyott összeg erejéig valamennyi állandó lakosú, Lovasberény Általános Iskolába járó gyermekek, és középfokú tanulmányokat folytató diákok, valamint felsőfokú közoktatási intézményben nappali tagozaton hallgatói jogviszonyban és nappali tagozatos OKJ-s tanfolyamon tanulmányokat folytató személyek részére tankönyvtámogatás állapítható meg, szociális helyzetüktől függetlenül.”

1. § A Rendelet **11. § (3) bekezdés b) pontja** helyébe az alábbi rendelkezés lép:

„b) a felsőfokú tanulmányokat és nappali tagozatos OKJ-s tanfolyamon tanulmányokat folytató személyek részére 10.000,- Ft támogatás állapítható meg.”

 **3. §** Ez a rendelet a kihirdetést követő napon lép hatályba.

 Szili Miklós Dr. Koncz László

 polgármester jegyző

Kihirdetve: Lovasberény, 2017. november 09.

 Dr. Koncz László

 jegyző